CELEX: 62022CN0034
Language: fi
Date: 2022-01-17 00:00:00
Title: Asia C-34/22: Ennakkoratkaisupyyntö, jonka Rechtbank van eerste aanleg Oost-Vlaanderen, afdeling Gent (Belgia) on esittänyt 17.1.2022 – VN v. Belgian valtio

30.5.2022   
            
            
               FI
            
            
               Euroopan unionin virallinen lehti
            
            
               C 213/21
            
         
      Ennakkoratkaisupyyntö, jonka Rechtbank van eerste aanleg Oost-Vlaanderen, afdeling Gent (Belgia) on esittänyt 17.1.2022 – VN v. Belgian valtio
      (Asia C-34/22)
      (2022/C 213/28)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Rechtbank van eerste aanleg Oost-Vlaanderen, afdeling Gent
      
         Pääasian asianosaiset
      
      
         Kantaja: VN
      
         Vastaaja: Belgian valtio
      
         Ennakkoratkaisukysymykset
      
      Onko WIB 1992 -lain 21 §:n 1 momentin 5 kohta, sellaisena kuin se on muutettuna erinäisistä säännöksistä 25.4.2014 annetun lain (Wet van 25 april 2014 houdende diverse bepalingen) 170 §:llä, SEUT 56 ja SEUT 63 artiklan sekä ETA-sopimuksen 36 ja 40 artiklan vastainen, koska kyseisessä säännöksessä, jota tosin sovelletaan erotuksetta kotimaisiin ja ulkomaalaisiin palvelujentarjoajiin, edellytetään sen lisäksi, että tosiasiallisesti Belgian markkinoille ominaiset vaatimukset, jotka vastaavat KB/WIB 1992 -asetuksen 2 §:n säännöksiä, täyttyvät, myös ja ennen kaikkea sitä, että tällaiset vastaavat vaatimukset on vahvistettu viranomaistasolla asianomaisessa ETA-jäsenvaltiossa, mikä menee pidemmälle kuin kuuluminen paikalliseen vakavaraisuusvalvontaan ja direktiivin 94/19/EY (1) mukaiseen talletusten vakuusjärjestelmään ja rajoittaa siten merkittävästi ulkomaalaisten palvelujentarjoajien oikeutta tarjota palvelujaan Belgiassa?
      
         (1)  Talletusten vakuusjärjestelmistä 30.5.1994 annettu Euroopan parlamentin ja neuvoston direktiivi 94/19/EY (EYVL 1994, L 135, s. 5).